فولكهارد فيندفور

فولكهارد فيندفور (1937 -2020) Volkhard Windfuhr كان صحفى المانى ومستعربا ، عمل مراسل لمجله «دير شبيجل» الالمانيه فى القاهره من سنه 1974 و رئيس جمعيه المراسلين الاجانب فى مصر , جاه مصر فى عمر 18 سنه و عاش فيها لاكتر من 60 سنه.

 حياته 
حصل على الثانويه العامه بالمدرسه الاالمانيه بالقاهره و دخل كليه الآداب جامعه القاهره قسم لغه عربيه قبل ما يلتحق بكليه اداب عين شمس فدرس اللغه الفارسيه والتركيه, بدا عمله الاعلامى فى مصر من منبر الاذاعه المصريه مذيع بالقسم الاوروبى. و اشتغل مراسل اجنبى لاذاعة القاهره كمقدم برامج ثقافيه مختلفه, عمل اتصالات مع المثقفين المصريين و ترجم القصص القصيره و المسرحيات و كتب ترجمات لافلام مصريه.

عاصر فيها احداث كبيره فى التاريخ المصرى من العدوان الثلاثى على مصر سنه 1956 و عدوان 1967 و حرب اكتوبر 1973 و ثوره يناير 2011 و يونيه 2013 , اشتغل مترجم للرئيس الاسبق جمال عبد الناصر و راح بيروت و اشتغل بالمعهد الالمانى للدراسات الشرقيه و رجع الى المانيا و اشتغلل مسؤول القسم العربى فى الاذاعه الالمانيه قبل ما ينضم لمجله "دير شبيجل" الالمانيه و اسس مكتب "المجله " ببيروت سنه 1974 و عايش الحرب الاهليه و مر بتجربه الاختطاف , رجع لمصر ليؤسس مكتب " دير شبيجل" و اشتغل فيه على مدار 4 عقود رافق الرئيس الاسبق محمد انور السادات فى رحلته للقدس.

كان رئيس لاتحاد الصحفيين الاجانب (FPA) فى مصر و هيا واحده من اكبر اتحادات المراسلين الاجانب فى العالم. فى السنين  الاخيرة كان ضيف متكرر على التلفزيون المصرى. عمل مقابلات مع شخصيات كتيره فى العالم العربى زى ياسر عرفات و جمال عبد الناصر و انور السادات و محمد حسنى مبارك و محمد مرسى و معمر القذافى و نجيب محفوظ.

منحه الرئيس عبد الفتاح السيسى رئيس الجمهوريه وسام الاستحقاق من الدرجه الاولى تكريما لدوره بصفته رئيس لجمعيه المراسلين الاجانب.

اتجوز فولكارد ويندفور من ست مصريه و عاش معهها لحد وفاتها, كان شغفه هو السكك الحديديه, فى سنة 1994 اسس جمعية اصدقاء السكك الحديديه العربيه, كجزء من انشطة الجمعيه نظم رحله على خط سكه حديد الفوسفات المصرى من مناجم واحة الخارجه للبحر الاحمر فى عربات ملك مصر.

 وفاته 
توفى عميد المراسلين الاجانب فى مصر فولكهارد فيندفور رئيس جمعيه المراسلين الاجانب يوم الاثنين 19 اكتوبر 2020 بمستشفى وادى النيل بعد صراع طويل مع المرض عن عمر 83 سنه.

 التكريم و الجوايز 
 2002: وسام الاستحقاق الفيدرالى من الدرجه الاولى من جمهوريه المانيا الاتحاديه لعمله فى تعزيز العلاقات الالمانيه المصريه و لالمانيه العربيه.
 2010: جايزه الصحافه المصريه.
 2019: وسام الاستحقاق المصرى من الدرجه الاولى .

 لينكات برانيه 

 مصادر 

تصنيف:صحفيين